ઉત્તરાખંડમાં હર્ષિલ બૉર્ડર પર જવાનો સાથે દિવાળીની ઉજવણી પછી વડાપ્રધાન નરેન્દ્ર મોદી કેદારનાથ ધામ પહોંચ્યા છે. ખાસ વાત એ છે કે વડાપ્રધાન બન્યા પછી તેઓ ત્રીજી વખત બાબા કેદારના દર્શન કરવા માટે આવ્યા છે. જળાભિષેક પછી તેમણે ખાસ પૂજા-અર્ચના કરી પરિક્રમા પણ કરી હતી. અત્યારે તેઓ કેદાર ઘાટીમાં પુનર્નિર્માણ કાર્યોનું નિરીક્ષણ કરી રહ્યા છે. તે અધિકારીઓ સાથે પૂછપરછ કરી સૂચનાઓ પણ આપી રહ્યાં છે. કેદાર ઘાટીનું દૃશ્ય ખૂબ જ મનોહર છે. પર્વતો પર બરફની ચાદર છવાયેલી છે. મંદિરને ફૂલોથી ભવ્ય રીતે સજાવવામાં આવ્યું છે.